**Konkurs za popunu radnog mjesta: Ekspert/ica za redizajn i ažuriranje online trening platforme "E-school" za nastavnike, vaspitače i stručnjake koji rade s djecom, uz materijale za obuku, obrazovanje i informisanje medija**

Međunarodni forum solidarnosti - EMMAUS (MFS-EMMAUS) za potrebe ureda u Sarajevu i Centra za sigurni internet u BiH raspisuje oglas za angažman eksperta/ice za redizajn i ažuriranje online trening platforme "E-school" za nastavnike, vaspitače i stručnjake koji rade s djecom, uz identifikaciju i adaptiranje materijala za obuku, obrazovanje i informisanje medija (u daljem tekstu „E-School“).

MFS-EMMAUS je nevladina organizacija koja djeluje od 1999. godine na pružanju pomoći ugroženim kategorijama stanovništva, posebno djeci. Sa preko 270 uposlenih i mrežom od sedam (7) ureda širom Bosne i Hercegovine, te kroz članstvo u međunarodnim organizacijama Emmaus International, INHOPE i ECPAT, aktivnosti organizacije fokusirane su na sprečavanje trgovine ljudima, ilegalnih migracija, nasilja nad djecom u digitalnom okruženju i drugih oblika nasilja. U sklopu ureda Sarajevo djeluje i Centar za sigurni internet u BiH (SIC) i Europski resursni centar za sprečavanje trgovine ljudima i drugih oblika eksploatacije (EURC).

Broj izvršilaca: 1

Lokacija: Sarajevo

Radni odnos se zasniva na određeno vrijeme – tri (3) mjeseca - ukupno 30 radnih dana, sa mogućnošću produžetka angažmana (u ovisnosti o učinku i raspoloživim sredstvima), po osnovu ugovora o djelu.

**Glavni zadaci i odgovornosti:**

Osnovna odgovornost eksperta/ice je redizajn i ažuriranje online trening platforme "E-school" koja se nalazi na web stranici Centra za sigurni internet [www.sigurnodijete.ba](http://www.sigurnodijete.ba) ;

Pomenute odgovornosti uključuju slijedeće:

* detaljna analiza i unapređenje dizajna i funkcionalnosti online trening platforme "E-school;
* analiza trenutnih materijala koji se nalaze na online trening platformi "E-school";
* identifikacija potreba za dodatnim materijalima na online trening platformi "E-school";
* mapiranje i adaptacija, te postavljanje dodatnih materijala i resursa na online trening platformu "E-school";
* razvoj i prilagodba obuka, te materijala za nastavnike/edukatore/stručnjake koji rade s djecom, koji će biti objavljen na e-platformi za korištenje od strane nastavnog kadra u obrazovne svrhe;
* sugestije za unaprijeđenje ostatka platofrme „Sigurno dijete“;
* koordinacija i zajedničko djelovanje sa online promotivnim kanalima partnerskih institucija i organizacija sa ciljem razmjene edukativno/informacionih promotivnih poruka i materijala te osiguranja međusobne saradnje u ovoj oblasti;
* Saradnja sa uposlenicima SIC-a na razvoju i promociji edukativnih/informativnih/promotivnih poruka putem online medija namijenjenih djeci, mladima, roditeljima, nastavnicima i drugih ciljnim skupinama korisnika usluga SIC/MFS-EMMAUS;
* učešće u planiranju i provođenju promocije online trening platforme "E-school“ kao i informisanja partnerskih institucija, obrazovnih institucija i stručnjaka u polju obrazovanja i odgoja djece o postojanju online trening platforme "E-school“;
* za svoj rad odgovoran/na je neposrednom rukovodiocu i direktoru Udruženja.

**Opšti uslovi:**

* VSS;
* odlično poznavanje engleskog jezika (pisanje i komunikacija);
* razvijene komunikacijske sposobnosti;
* poznavanje rada na računaru (MS Office paket);
* proaktivnost, otvorenost, kreativnost;
* aktivno korištenje društvenih mreža i praćenje digitalnih trendova;
* individualni i timski rad.

Uz prijavu na konkurs kandidati/kinje su dužni priložiti slijedeća dokumenta:

* biografiju na engleskom jeziku;
* minimalno tri reference o prethodnom radnom iskustvu/angažmanu:

Zainteresovani kandidati/kinje svoje prijave trebaju dostaviti na [sarajevo@mfs-emmaus.ba](mailto:sarajevo@mfs-emmaus.ba) najkasnije do 20. oktobra 2020.

Samo najbolje rangirani kandidati biti će obavješteni i/ili pozvani na razgovor po završetku konkursa.

# POSEBNI ZAHTJEVI

Uz potpisani Ugovor, izvršilac je obavezan potpisati da će poštovati sljedeće procedure tokom angažmana u SIC/Udruženju: politika zaštite djeteta, etički kodeks i izjava o povjerljivosti podataka.